หุ้นเจอขายทำกำไรดัชนีปิดเช้ารูด4.01 จุด
ดัชนีหุ้นพยายามขึ้นทดสอบระดับ 1,000จุด ก่อนปิดตลาดช่วงเช้าที่992.03 จุดลดลง 4.01 จุดหรือ 0.40%&nbsp; ด้วยมูลค่าการซื้อขายกว่า&nbsp; 15,365 ล้านบาท
27 ต.ค. 2553

ดัชนีหุ้นพยายามขึ้นทดสอบระดับ 1,000จุด ก่อนปิดตลาดช่วงเช้าที่992.03 จุดลดลง 4.01 จุดหรือ 0.40%  ด้วยมูลค่าการซื้อขายกว่า  15,365 ล้านบาท
ดัชนีหุ้นไทยวันนี้ยังคงพยายามที่จะขึ้นไปทดสอบที่ระดับ1,000 จุดอีกครั้งโดยช่วงเช้าขึ้นไปสูงสุดที่ 1,000.31 จุด ก่อนที่จะเจอแรงขายทำกำไรลงมาปิดช่วงครึ่งวันทำการเช้าที่ 992.03 จุดลดลง 4.01 จุดหรือ 0.40%  ด้วยมูลค่าการซื้อขายกว่า  15,365 ล้านบาท
นายพิชัย เลิศสุพงษ์กิจ ผู้อำนวยการฝ่ายการตลาดอาวุโส บล.ธนชาตกล่าวว่า ทางฝ่ายวิจัยยังเชื่อว่าดัชนีหุ้นไทยจะสามารถฝ่าด่านแนวต้านสำคัญที่ระดับ1,000 จุดไปได้และจะมีแนวต้านถัดไปที่ 1,020 จุด 
อย่างไรก็ตามการที่ดัชนีในช่วงเช้าปรับตัวลดลงเพราะเจอแรงขายทำกำไรออกมา แต่ในระยะถัดไปแล้วยังเชื่อว่าตลาดหุ้นไทยยังคงจะไปต่อเพราะตลาดคาดการว่าธนาคารกลางสหรัฐ(เฟด) จะอัดฉีดเม็ดเงินเข้าระบบอีกครั้งประมาณ 5 แสนล้านเหรียญสหรัฐ และ หากดูถ้อยแถลงของเฟดที่ออกมาว่าเงินเฟ้อของสหรัฐยังคงอยู่ในระดับต่ำเกินไปซึ่งปัจจุบันอยู่ที่ 2% หากขยับขึ้นมาที่ 3% ก็เป็นการส่งสัญญาณว่าเฟดต้องการให้ประชาชนมีการจับจ่ายใช้สอยเพื่อกระตุ้นเศรษฐกิจ และหากเงินเฟ้อเพิ่มขึ้นการลงทุนในสินทรัพย์ที่มีความมั่นคงเช่นพันธบัตรก็จะให้ผลตอบแทนที่ไม่เพียงพอ และจะเป็นเหตุผลักดันให้เม็ดเงินไหลเข้ามาลงทุนในสินทรัพย์ที่จะให้ผลตอบแทนสูงคือ หุ้น ทองคำ น้ำมันและสินค้าโภคภัณฑ์อีกครั้งนั้นเอง  และตลาดหุ้นเกิดใหม่ก็จะเป็นเป้าหมายสำคัญของเงินลงทุน
ด้านบทวิเคราะห์บล.พัฒนสิน  ออกมาระบุว่าขณะนี้โบรกเกอร์รายใหญ่เช่นเจพีมอร์แกน เมอร์ริลลินซ์รวมถึงโนมูระ ออกมาเพื่อเตือนให้นักลงทุนระมัดระวังและขายหุ้นเพื่อล็อคกำไรไว้ เพราะคาดกันว่าธนาคารกลางสหรัฐจะอัดฉีดเม้ดเงินเพื่อกระตุ้นเศรษฐกิจรอบ 2  น้อยกว่าที่ตลาดคาดการณ์ไว้  และตัวเลขเศรษฐกิจ(จีดีพี)ไตรมาส3ของสหรัฐน่าจะออกมาต่ำกว่าที่ตลาดคาดการณ์คือที่ 2.5%ขณะที่ฝ่ายวิจัยคาดที่ 1.7%  จึงเป็นเหตุค่าเงินเหรียญสหรัฐแข็งค่าขึ้นประกอบกับการที่ธนาคารกลางของประเทศต่างๆในเอเชียก็เริ่มส่งสัญญาณเตือนการแทรกแซงค่าเงิน รวมถึง คำเตือนของหลายโบรกเกอร์ที่เตือน ตลาดหุ้นอาจมี Mini-Correction จะส่งผลให้ดัชนีฯมีความเสี่ยงขาลงได้   พัฒนสินให้แนวต้าน 999-1005จุด แนวรับ 988-981จุด